# &kdat; kézikönyv

Sean
Vyain

    svyain@mail.tds.net

Tamás
Szántó
Magyar fordítás

    tszanto@mol.hu

2000
Sean Vyain
2000-10-03
2.00.00

Ez a dokumentum a &kdat; 2.0-ás verziójának leírását tartalmazza.

KDE
KDat
szalag
szalagos mentés

## Bevezetés

A &kdat; egy tar-alapú szalagos archiválóprogram. Képes egy szalagon több archív fájl kezelésére is. A &kdat; tervezésénél két célt tűztünk ki magunk elé. Egyrészt szerettünk volna egy olyan grafikus előtétprogramot készíteni, mely támogatja a dds2tar fájlonkénti kitömörítési lehetőségeit, másrészt lehetővé tenni, hogy könnyen válaszolni tudjak a feleségemnek arra a kérdésére, hogy Mikor fejeződik már be a mentés?!?

### Jellemzők

- Egyszerű grafikus felület a helyi fájlrendszer és a szalag tartalmának áttekintéséhez.

- Több archívum eltárolása ugyanarra a szalagra.

- Az archívumok és fájlok listájának elmentése a helyi lemezre.

- Fájlonkénti visszaállítás lehet az archívumokból.

- Mentési profilok hozhatók létre a gyakori mentésekhez.

## A &kdat; használata

### Szalag csatlakoztatása és leválasztása

A szalagot használat előtt mindig csatlakoztatni (mountolni) kell. Ennek elvégzésére három lehetőség van:

1. Válassza a Szalag csatlakoztatása menüpontot a Fájl menüből.

2. Kattintson a szalagos egység ikonjára az eszköztáron.

3. Kattintson a jobb egérgombbal a szalagos egység csomópontjára, és válassza a Szalag csatlakoztatása menüpontot.

A &kdat; ekkor visszatekeri a szalagot, és beolvassa arról a fejléc tartalmát. Ha a &kdat; nem ismeri fel a fejlécet, akkor javasolni fogja a szalag leformázását.

Ha a &kdat; felismeri a fejlécet, megpróbálja megkeresni az azonosítóhoz tartozó indexfájlt a merevlemezen. Ha az index nem található, a program felajánlja az index újbóli létrehozását a szalagról.

Ha minden rendben, a szalagos egység ikonja megváltozik, jelezve, hogy a szalag csatlakoztatva van, és megjelenik egy információs üzenet a program állapotsorában. A szalag tartalma megtekinthető a szalagos egység csomópontját kibontva (a fastruktúrában).

A szalagot az egységből kivenni csak a leválasztási (unmount) művelet elvégzése után lehet. Ez háromféle módon végezhető el:

1. Válassza a Szalag leválasztása menüpontot a Fájl menüből.

2. Kattintson a szalagos egység ikonjára az eszköztáron.

3. Kattintson a jobb egérgombbal a szalagos egység csomópontjára, majd válassza A szalag leválasztása műveletet.

A &kdat; érzékeli, hogy a szalag leválasztása megtörtént, megváltoztatja az ikont, és megjelenít egy tájékoztató üzenetet az állapotsorban. A szalag ezután nyugodtan kivehető.

### Szalag formázása

A szalagokat a &kdat; csak a formázási művelet elvégzése után tudja kezelni.

Néhány meghajtótípusnál nyersformázást kell végezni, mielőtt mentést lehetne végezni a szalagra. Ez nem azonos a &kdat; által elvégzett formázással! Ha a meghajtó igényli a nyersformázást, akkor azt még azelőtt el kell végezni, hogy a &kdat; formázási művelete lezajlana. A legtöbb DAT egység nem igényel nyerformázást, de egyes hajlékonylemezes szalagos meghajtó igen.

Kétféle módon lehet elvégezni a formázást:

1. Válassza a Szalag formázása... menüpontot a Fájl menüből.

2. Kattintson a jobb egérgombbal a szalagos egység csomópontjára, majd válassza A szalag leformázása....

A program megkérdezi a szalag nevét és kapacitását. Mindkét paraméter megváltoztatható később, a formázás után is. A szalag neve csak a könnyebb azonosíthatóságot szolgálja, tetszőlegesen megadható, a program semmilyen más célra nem használja fel. Az indexfájlok könnyű hozzárendelhetősége érdekében a program viszont generál egy azonosítót, mely formázáskor felkerül a szalagra. A megadott kapacitásértéket a program arra használja fel, hogy a felhasználót figyelmeztesse, ha nem elég a szabad hely a mentés elvégzéséhez.

A szalag nevének és kapacitásának megadása után a &kdat; elkezdi a formázást. A SZALAGON TALÁLHATÓ ADATOK ELVESZNEK! A formázás befejeződése után a program automatikusan csatlakoztatja (mountolja) a szalagot. Ezután a szalag már használható.

### Fájlok lementése (backupolása) szalagra

A mentés elkezdése előtt ki kell jelölni a menteni kívánt fájlokat. Ezt háromféle módon lehet megtenni:

1. Jelöljön ki egy fájlt vagy könyvtárt a helyi lemezen. Csak a kijelölt fájl ill. könyvtár tartalma lesz archiválva.

2. Jelöljön ki egy mentési profilt a fastruktúrában. Csak a profilban megadott fájlok lesznek elmentve.

3. A választónégyzetek segítségével jelöljön ki egy vagy több fájlt a helyi fájllistában. Csak a megjelölt fájlok és könyvtárak lesznek elmentve.

A mentést négyféle módon lehet elkezdeni:

1. Válassza a Mentés... menüpontot a Fájl menüből.

2. Kattintson a Mentés ikonra az eszköztárban.

3. Kattintson a helyi fájllistában egy fájlra vagy egy könyvtárra, majd válassza a Mentés... menüpontot.

4. Kattintson a jobb egérgombbal egy mentési profilra, majd válassza a Mentés... menüpontot.

A mentési művelet kiválasztása után megjelenik a Mentési paraméterek párbeszédablaka, melyben meg lehet változtatni a fájlkijelöléseket és módosítani lehet a mentési beállításokat.

A beállítások elfogadása után megjelenik a Mentés párbeszédablak. Ebben jól nyomonkövethető a mentés előrehaladása, a mentés sebessége és a hátralévő idő.

### A szalagon található fájlok és a helyi fájlok összehasonlítása

Az ellenőrzés megkezdése előtt ki kell jelölni az ellenőrzendő fájlokat.

Két módon lehet fájlokat kijelölni az ellenőrzéshez:

1. Jelöljön ki egy fájlt vagy egy könyvtárt az archívumban a szalagos egység csomópontja alatt. Csak a kijelölt fájl ill. könyvtár ellenőrzése fog megtörténni.

2. Jelölje meg a kívánt fájlokat az egyik archívumban a szalagos egység csomópontja alatt. Csak azok a fájlok és könyvtárak lesznek ellenőrizve, melyek ki vannak jelölve.

Háromféle módon lehet elindítani az ellenőrzést:

1. Válassza az Ellenőrzés... menüpontot a Fájl menüből.

2. Kattintson az Ellenőrzés ikonra az eszköztáron.

3. Kattintson a jobb egérgombbal egy fájlra vagy egy könyvtárra valamelyik archívumban, majd válassza az Ellenőrzés... menüpontot.

Az ellenőrzés elkezdése előtt megjelenik Az ellenőrzés beállításai nevű párbeszédablak, melyben meg lehet változtatni a fájlok kijelöltségét és az ellenőrzésnél használt alapkönyvtár nevét.

Az ellenőrzési beállítások elfogadása után megjelenik az Ellenőrzés nevű párbeszédablak, melyben nyomonkövethető a visszatöltés sebessége és a hátralévő idő.

### Fájlok visszatöltése szalagról

A visszatöltés elkezdése előtt ki kell jelölni a visszatölteni kívánt fájlokat. Ez kétféle módon végezhető el:

1. Jelöljön ki egy fájlt vagy egy könyvtárat valamelyik archívumban a szalagos egység csomópontja alatt. Csak a kijelölt fájl vagy könyvtár lesz visszaállítva.

2. Jelölje meg a kívánt fájlokat aze gyik archívumban a szalagos egység csomópontja alatt. Csak azok a fájlok és könyvtárak lesznek visszaállítva, melyek be vannak jelölve.

Háromféle módon lehet visszatöltést kezdeni:

1. Válassza a Visszatöltés... menüpontot a Fájl menüből.

2. Kattintson a Visszatöltés ikonra az eszköztáron.

3. Kattintson a jobb egérgombbal valamelyik fájlra vagy könyvtárra az egyik archívumban, majd válassza a Visszaállítás... menüpontot.

A visszatöltés megkezdése előtt megjelenik a Visszatöltési beállítások nevű párbeszédablak, melyben megadható, hogy mely fájlokat kell visszatölteni, és mi legyen a visszatöltés alapkönyvtára.

A visszatöltési beállítások elfogadása után megjelenik a Visszatöltés nevű párbeszédablak, melyben nyomonkövethető a visszatöltés előrehaladása és a hátralévő idő.

### Index újragenerálása szalagról

Néha szükség lehet a szalag indexének újragenerálására a szalag tartalmából. A folyamat során a program felülírja a szalaghoz korábban létrehozott indexfájlokat. Az újragenerálás kétféle módon végezhető el:

1. Válassza Az index újragenerálása menüpontot a Fájl menüből.

2. Kattintson a jobb egérgombbal a szalagos egység csomópontjára, majd válassza Az index újragenerálása menüpontot.

Megjelenik az Index párbeszédablak. Ebben látszik, hogy hol tart a &kdat; az index létrehozásában.

### Mentési profil létrehozása

Mentési profilt kétféle módon lehet létrehozni:

1. Válassza a Mentési profil létrehozása menüpontot a Fájl menüből.

2. Kattintson a jobb egérgombbal a Mentési profilok csomópontra, és válassza a Mentési profil létrehozása menüpontot.

Ekkor létrejön egy új mentési profil a jelenleg bejelölt fájlok és az alapértelmezett mentési beállításoknak megfelelően. A következő opciókat lehet megváltoztatni mentési profilokban:

Az archívum neve

  Az archívum neve (leírása). Később megváltoztatható.

Munkakönyvtár

  A mentés elvégzésénél használt aktuális munkakönyvtár. A menteni kívánt fájlok listája automatikusan frissül a kiválasztott munkakönyvtár változásakor.

Egy fájlrendszeren maradás

  Ennek hatására A mentendő fájlok listában felsorolt könyvtárakból csak azok a fájlok lesznek elmentve, amelyek ugyanazon a fájlrendszeren találhatók, mint a könyvtár. Ha a más fájlrendszerekre eső fájlokat is szeretné elmenteni, vegye fel azok könyvtárát A mentendő fájlok listába, hogy a tar külön csoportként kezelje őket.

GNU listázott, inkrementális

  Inkrementális mentés elvégzése. Pillanatfelvétel-fájlt használ a program annak eldöntéséhez, hogy mely fájlok változtak meg az utolsó inkrementális mentés óta. Csak a megváltozott fájlok mentése fog megtörténni.

Pillanatfelvétel-fájl

  Annak a fájlnak a neve, amelyet a program arra használ, hogy eldöntse, mely fájlok változtak meg az utolsó inkrementális mentés óta.

A pillanatfelvétel-fájl eltávolítása mentés előtt.

  Távolítsa el a pillanatfelvétel-fájlt a tar meghívása előtt. Így az összes fájl mentése meg fog történni, és egy új pillanatfelvétel-fájl jön létre a későbbi mentésekhez.

A Fájlok >> és a << Fájlok gomb funkciója egyelőre még nincs véglegesen kidolgozva...

Csak az Alkalmazás gomb megnyomása után kerülnek be a módosítások a mentési profilba.

### A felhasználói beállítások módosítása

A felhasználói beállítások megváltoztatásához válassza a Beállítások... menüpontot a Szerkesztés menüben. A következő paramétereket lehet módosítani:

Alapértelmezett szalagméret

  Ez az érték lesz formázásnál az alapértelmezett szalagméret.

A szalag blokkmérete

  A szalagos egység hardveres blokkmérete. Hajlékonylemezes szalagos egységeknél ez általában 10240 bájt.

A szalagos egység

  A meghajtót kezelő eszközfájl teljes elérési útja (általában `/dev/tape`). Az eszköznek non-rewind-es típusúnak kell lennie.

A tar parancs

  A `tar` program teljes elérési útja.

A szalag betöltése csatlakoztatáskor

  Ha be van jelölve, akkor szalag csatlakoztatása előtt a &kdat; mindig kiküld egy ``mt`load``` parancsot a szalagos egységnek. Egyes meghajtóknál csak a parancs kiadása után lehet olvasni vagy írni a szalagra.

Az egység zárolása csatlakoztatáskor

  Ha be van jelölve, akkor ha a &kdat; csatlakoztat egy szalagot, automatikusan letiltja a kidobási gombot az egységen. Előfordulhat, hogy egyes meghajtótípusoknál nincs hatása.

A szalag kidobása leválasztáskor

  Ha ez be van jelölve, akkor a &kdat; automatikusan kilöki a szalagot a leválasztás (unmount) végén a meghajtóból. Nem használható hajlékonylemezes meghajtóknál.

Változó blokkméret

  Ha be van jelölve, a &kdat; megpróbálja módosítani a szalagos egységen használt hardveres blokkméretet. Nem minden egység támogatja ezt a műveletet. Függetlenül attól, hogy a művelet lehetséges-e vagy sem, meg kell adni a használni kívánt blokkméret pontos értékét (pl. 10240 az ftape felhasználóknak).

### &kdat; szalagformátum

Amikor a &kdat; megformáz egy szalagot, a szalag legelején elhelyez egy fájlt. Ez a fájl legfeljebb 1 blokkot foglalhat el. A fájl struktúrája:

- (9 bájt) Konstans sztring, értéke: `KDatMAGIC`

- (4 bájt) A fájlformátum verziószáma (jelenleg 1).

- (4 bájt) A szalagazonosító hossza (bájtban).

- (n bájt) A szalag azonosítója. A sztring formátuma: gépnév:másodperc, ahol gépnév annak a gépnek a neve, amelyen a szalag formázása történt, másodperc pedig a referenciaidő óta eltelt idő (a szalag formázásakor).

A szalagazonosítóval lehet egy fájlt megtalálni, ugyanezzel a névvel, a `$`HOME`/.kdat` könyvtárban.

A szalagon található többi fájl mind egyszerű tar archívum. Ezek közvetlenül kezelhetők a GNU tar programmal. A nem GNU tar programok is el tudják olvasni a nem inkrementális mentéssel készült fájlokat.

## Menüparancsok és eszköztárak

### A &kdat; menüi

A &kdat;ban három menü található: a Fájl, a Szerkesztés és a Segítség.

#### A Fájl menü

Fájl Mentés

  A mentés megkezdése.

Fájl Visszatöltés

  Mentés visszatöltése szalagról.

Fájl Ellenőrzés

  Mentés ellenőrzése.

Fájl Szalag csatlakoztatása (mount)

  Szalag csatlakoztatása.

Fájl Az index újragenerálása

  Az index újragenerálása a csatlakoztatott szalagon.

Fájl Mentési profil létrehozása

  Megnyit egy párbeszédablakot, melyben mentési profilt lehet létrehozni.

Fájl Archívum törlése

  Archívum törlése a szalagról.

Fájl Az index törlése

  A &kdat; indexfájljának törlése a szalagról.

Fájl Mentési profil törlése

  Mentési profil törlése.

Fájl Szalag formázása

  Szalag megformázása (használatba vétel előtt).

&Ctrl;Q Fájl Kilépés

  Kilépés a &kdat;ból.

#### A Szerkesztés menü

Szerkesztés Beállítások

  Megnyitja a Beállítások párbeszédablakot, ahol a &kdat; néhány paraméterét módosítani lehet.

#### A Segítség menü

&help.menu.documentation;

#### A &kdat; eszköztára

A &kdat; eszköztára 6 ikont tartalmaz, sorrendben:

Szalag csatlakoztatása/leválasztása

  Szalagos egység csatlakoztatása és leválasztása.

Mentés

  Elkezdi a mentést. Ez a menüpont csak akkor használható, ha a szalagos egység csatlakoztatva (mountolva) van.

Visszatöltés

  Mentés visszatöltése szalagról. Ez a menüpont csak akkor használható, ha a szalagos egység csatlakoztatva (mountolva) van.

Ellenőrzés

  Ellenőrzi a szalagon tárolt mentés tartalmát. Ez a menüpont csak akkor használható, ha a szalagos egység csatlakoztatva (mountolva) van.

Segítség

  Megnyitja a &kdat; dokumentációját (ezt a dokumentumot)

Kilépés

  Kilépés a &kdat;ból

## Szerzői jog

&kdat;

A program és a dokumentáció szerzői joga: Sean Vyain (svyain@mail.tds.net), 1998-2000.

Magyar fordítás: Szántó Tamás tszanto@mol.hu

&underFDL; &underGPL;